
1. Innledning 
Dette dokumentet er organisasjonsplan for Trollheimen Ride og Kjørelag. Organisasjonsplanen skal revideres av styret før, og godkjennes av årsmøte.
Formålet er å sikre drift av klubben iht. til Norges Idretts Forbund sine lover, samt sikre sportslig og økonomisk styring av klubben på en måte som er bærekraftig og ikke gir klubben økonomiske forpliktelser det ikke er midler til. Organisasjonsplanen gjelder fra årsmøte til årsmøte. Organisasjonsplanen skal fortelle hvem som gjør hva/hvordan. 

2. Historikk 
Trollheimen Ride og Kjørelag (Trkl) ble dannet 29. mars 2001 etter sammenslåingen av Rindal Rideklubb og Surnadal og Omegn Rideklubb. Pr 31. desember 2025 er det 147 medlemmer i klubben, barn, unge og voksne. Klubbens mål er å samle alle med interesse for ridning og/eller kjøring sammen til et felles lag med hesten og miljøet rundt, i sentrum. 

3. Klubbens formål 
Laget er selveiende og frittstående med utelukkende personlige medlemmer. Lagets formål er å drive idrett organisert i Norges Idrettsforbund. Laget skal hele tiden søke å tilby sine medlemmer god læring og utvikling. Det sportslige arbeidet skal preges av frivillighet, demokrati, lojalitet og likeverd. Alle aktiviteter skal bygge på grunnverdier som idrettsglede, fellesskap, helse og ærlighet. Og all aktivitet med hest skal foregå slik at hestens velferd ivaretas til enhver tid. 

4. Visjoner 
TRKL skal være en klubb for bredde og toppidrett, organisert på beste måte! Klubben skal være selvbetjent med teknisk personell for å kunne tilby best mulig service til egne medlemmer. 
5. Virksomhetsideen
Det meste av aktivitet er basert på dugnad og frivillig innsats, hvor dette er den grunnleggende verdien til alle medlemmene. TRKL skal i nærmiljøet framstå på en måte som gjør at foreldre har lyst til at deres barn skal være med i klubben basert på sportslig tilbud, verdigrunnlag og medvirkning i driften. Når en har meldt seg inn i klubben, har en også sagt seg villig til å bidra med det nødvendige støttearbeidet som kreves for at klubben skal kunne drives sportslig, sosialt og økonomisk. Det er medlemmene selv som skal definere og prioritere klubbens arbeid.

6. Hovedmål
Hovedmålet for TRKL er å være en klubb hvor barn, ungdom og voksne ser på det som attraktivt å være aktiv i, både som medlem, utøver og tillitsvalgt. 

7.1 Målsetninger 
· Øke medlemsmassen
· Avvikle 3 stevner i året 
· Tilby faste treninger gjennom året
· Utdanne eget teknisk personell, steward, banebyggere og dommere 


7.2 Virkemidler 
Hovedvirkemidlene vil være:
· Drive kontinuerlig rekruttering 
· Fremme gode holdninger til trening og hold av hest
· Solid og transparent drift av klubben, sportslig og økonomisk 
· Faste og forutsigbare aktiviteter 
· Arrangere kurs for ikke-medlemmer 
· Drive iht. til organisasjonsplan som oppdateres før hvert årsmøte. 
· Oppgradere og fornye nettsiden
8. Handlingsplan 
Styret skal lage en handlingsplan for det kommende året. Denne skal legges frem for årsmøtet. Og er en del av denne organisasjonsplanen. Det påtroppende styret skal på første ordinære styremøte etter årsmøtet, gjennomgå og sette delmål for å nå punktene i handlingsplanen som ble godkjent på årsmøtet. 

9. Klubbens organisasjon 
Det øverste organet i klubben er årsmøtet i Trollheimen Ride og Kjørelag. 
Klubben sitt styre skal effektuere årsmøtets vedtak i perioden mellom årsmøtene. 
Styret skal bestå av: 
1. Leder 
2. Nestleder 
3. Økonomiansvarlig
4. Sekretær 
5. Styremedlem 
Klubben skal ha et ungdomsutvalg der leder og nestleder møter som ungdomsrepresentanter med møte- og uttalelsesrett, men ikke stemmerett i styremøter. Utvalget leverer årsmelding til klubbens årsmøte. Årsmøtet velger de 2 representantene som kan møte ved styremøter. Representanter til ungdomsutvalg er valgbar til og med året de fyller 25 år.
Styret delegerer og utformer hvordan utvalgene skal organiseres og deres oppgaver. 
Alle styremedlemmer i organisasjonen og personer i støtteapparatet lag skal ha politiattest! 



10. Årsmøtet 
Årsmøtet er klubben høyeste organ, og bør avholdes i januar måned, men senest 28. februar hvert år. Årsmøtet avholdes i.h.t klubbens vedtekter.

11. Styrets funksjon og ansvarsfordeling 
11.1 Styrets oppgaver 
a) Planlegge, og ivareta lagets totale drift, herunder mål- og strategiarbeid, budsjett og regnskap samt oppgaver nødvendig for klubbens drift
b) Iverksette bestemmelser og vedtak fattet av årsmøtet eller andre overordnede idrettsmyndigheter 
c) Jobbe lojalt og ærlig for klubben, og representere klubben utad 
d) Disponere lagets inntekter (tilskudd, kontingent o.a.) og fordele disse etter plan og budsjett godkjent av årsmøtet
e) Oppnevne komiteer og utvalg etter behov, og utarbeide instruks for disse
f) Styret har ansvar for at det finnes skriftlige retningslinjer for all aktivitet i klubben 
g) Arbeidsoppgavene under er retningsgivende og vil til enhver tid kunne bli justert av det sittende styret
11.2 Leder 
a) Er klubbens ansikt utad, og klubbens representant i møter og forhandlinger 
b) Står for klubbens daglige ledelse, koordinerer styrets og klubbens totale aktivitet
c) Innkaller til styremøter, forbereder saker og leder møtene 
d) Påse at organisasjonsplanen revideres foran hvert årsmøte
e) Ansvar for at saker vedtatt i styret blir fulgt opp 
f) Skal ha tilgang til og kunne disponere alle lagets kontoer 
g) Ansvarlig for å skrive årsrapport til årsmøte 
h) Forberede og innkalle til årsmøte i samarbeid med styret 
i) Bidra aktivt i utviklingen og vedlikeholdet av følgende styringsdokumenter: 
	Klubbens vedtekter 
	Årsplan/Aktivitetsplan 
	Aktivitetsplan
 	Organisasjonsplan 
	Handlingsplan 
	Stillingsbeskrivelser utvalg og styremedlemmer 
j) Delta på alle utvalgsmøter og andre møter i klubben der det er hensiktsmessig
11.3 Nestleder 
a) Fungere som leder under dennes fravær, og bør derfor være valgt med henblikk på at han/hun er mulig kompetent kandidat for å kunne stille til valg som leder på et senere tidspunkt
b) Bistår leder og danner et lederteam med denne
d) Sammen med leder, ansvarlig for oppdatering av klubbens styringsdokumenter 
11.4 Økonomiansvarlig
For å lette styrevervet som økonomiansvarlig og sikre riktig økonomisk drift og regnskapsførsel over tid har årsmøtet 2025 valgt å ha ekstern regnskapsfører, klubbens tidligere økonomiansvarlig Solvår Halset. Regnskapsfører fakturer på vegne av laget, og sender ut medlemskontingent etter avtale med styret ved økonomiansvarlig.
Økonomiansvarlig disponerer lagets midler og har fullmakt til klubbens bankkontoer sammen med leder og regnskapsfører. 
a) Har kjennskap til kontoplan og regnskapsførsel i henhold til denne, og ha dialog med klubbens regnskapsfører
b) Har til enhver tid oversikt over lagets økonomiske situasjon og følger opp denne 
c) Legge fram resultatregnskap ved sesongslutt og påser at dette blir revidert til årsmøtet. d) Utarbeide forlag til budsjett for årsmøtet
e) Ansvarlig for medlemslister og ha oversikt over medlemsregisteret
f) Ansvarlig for at medlemskontingent sendes ut 
g) Ansvarlig for idrettsregistrering i januar hvert år 
h) Ansvarlig for søknader om tilskudd til kommunene og andre instanser sammen med sekretær
i) Er med i klubbens driftsutvalg

11.5 Sekretær 
Skal sørge for at kommunikasjon internt og eksternt fungerer best mulig.
a) Skrive referat fra styremøter. Møtereferat skal oppbevares i klubbens lokaler, og fremvises til medlemmene ved forespørsel. 
b) Arkiver og ha oversikt over all korrespondanse fra \ til styret 
c) Ansvarlig for bekreftelse på politiattester for alle som har tillitsverv iht §9. 
d) Ha tilgjengelig nødvendige skjemaer til lisenser, inn\ut meldinger, skaderapporter etc. e) Oppdatere og vedlikeholde kontaktlister i klubben i samarbeid med økonomiansvarlig

11.6 Utvalg 
Klubben er nå av en slik størrelse i antall medlemmer og aktivitet at det bør være besatt et minimum av følgende verv/utvalg:
· Anleggsutvalg
· Aktivitetsutvalg 
· Arrangementsutvalg
Ansvarsområder og oppgaver tenkt til de nevnte er følgende: 
Anleggsutvalg 
Et utvalg bestående av en fra styret, samt to andre valgte av årsmøtet eller utnevnt av styret. 
· Utarbeide/vedlikeholde utstyrs og anleggsoversikt for anlegget. Altså til enhver tid ha oversikt over hvilket materiell som er til disposisjon på anlegget. 
· Kalle inn til dugnad når nødvendig, og planlegge arbeidet samt ev. nødvendig innkjøp
· Melde inn til styret behov og ønsker for anlegget 
· Ansvarlig for at det er orden og ryddighet i og rundt anlegget
· Henter inn hjelpere der det er nødvendig. Er ikke meningen at utvalget selv skal gjøre alt, men de skal sørge for at ting blir gjort

Aktivitetsutvalg 
[bookmark: _Hlk220439078]Et utvalg bestående av en fra styret, samt to andre valgte av årsmøtet eller utnevnt av styret. 
· [bookmark: _Hlk220439124]Skal være ansvarlig for planlegging og gjennomføring av aktiviteter (kurs og treninger)
· Henter inn hjelpere der det er nødvendig. Er ikke meningen at utvalget selv skal gjøre alt, men de skal sørge for at ting blir gjort

Arrangementsutvalg
Et utvalg bestående av en fra styret, samt to andre valgt av årsmøtet eller utnevnt av styret 
· Hovedansvarlig for praktisk gjennomføring av stevner og større arrangement 
· Sette opp komitelister, kalle inn folk, innkjøp ++
· Lage arrangementsmal som skal følges ved alle arrangement 
· Søke krets og forbund om avholdelse av stevner/konkurranser.
· Invitere andre klubber 
· Gjøre klart rapportskjema og resultatskjema til sekretariatet 
· Gjøre klart oppgjørsskjema og vekslepenger til kiosk og billettsalg 

Andre oppgaver som må løses: 
· Kontaktperson for sponsorer 
· Vedlikeholde og utarbeide markedsføringsplaner
· Utarbeide forslag til maler og skjemaer til bruk i klubben
· Ansvarlig for drift av websiden www.trkl.no (kan delegeres til en webansvarlig)
· Ansvar for at viktig og relevant informasjon om klubben blir lagt ut på nettsiden

12. Medlemmer 
Medlemskap er gyldig fra den dag den dag kontingent er betalt. For å ha stemmerett og være valgbar må et medlem ha vært tilsluttet idrettslaget i minst 1 måned og ha betalt kontingent samt være fylt 15 år. (jf. NIFs lov §2-5) 

13. Aktivitet
Aktivitetene i Trollheimen Ride- og Kjørelag foregår i all hovedsak ved anlegget i Surnadal. Påmelding til aktivitet i klubbens regi er bindende. Den som er påmeldt må betale treningsavgift eller kursavgift selv om han/hun ikke deltar på hele eller deler av treningen/kurset. 

14. Anlegg 
Under følger en beskrivelse av anlegget, samt regler for bruk. Det skal være en anleggsansvarlig som velges av årsmøtet. Anleggsansvarlig utarbeider utstyrsliste for anlegget, og oppdaterer disse.
Anlegg Nymoen, Surnadal 
· Ridebane, grus, 40x80m 
· Ridehall 20*60m med toaletter, kafe, kontor.
· Feltrittsløype/kjøretrase i terrenget rundt 
· Kjørehinder 
· Kjørekjegler, ca. 30 porter 
· Dressurrail 20 x 60 m
· Hinderpark til trening og konkurranse 
· Kontor/stevnebrakke 
· Besøksstall med 14 bokser
· ATV Vegvals (Valborg) 
· Traktor (Jon Magne) 
I utgangspunktet er anlegget til fri disposisjon for medlemmer som har betalt anleggsleie. Unntak ved arrangement og treninger/kurs. Men anlegget er kun til bruk for betalende medlemmer. Og når et anlegg er brukt skal den som har brukt det sørge for at det er ryddet vekk utstyr og hinder, samt at det er møkket. Er det blitt dype spor eller lignende i dekket, skal en gå over med rake for å slette ut disse. Ut over dette sørger anleggsansvarlig for at nødvendig vedlikehold blir utført.

15. Dugnader 
Klubben er avhengig av, og basert på dugnader for å opprettholde en fornuftig drift av klubben. 
Det er i utgangspunktet ikke mulig å” kjøpe” seg fri fra dugnad. Når det blir sendt ut komitelister til arrangement/dugnader så er det hvert enkelt ansvar for å fylle den rollen de er blitt tildelt. Kan de ikke møte, så skal ansvarlig varsles og en skal bidra til at nevnte funksjon fylles. 

16. Informasjon 
Klubben informerer medlemmene via nettsiden som har adresse: www.trkl.no og vår facebookside. Medlemmene er selv ansvarlig for å holde seg oppdatert via disse informasjonskanalene.
image1.png




